ROMÂNIA
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

H O T Ă R Â R E
- pentru aprobarea Studiului de oportunitate privind concesionarea prin licitaţie publică  a unui imobil situat pe strada Bucovului, nr.27

Având în vedere: 
- referatul nr.1090/19.01.2023, prin care primarul oraşului propune aprobarea Studiului de oportunitate privind concesionarea prin licitaţie publică a unui imobil situat pe strada Bucovului, nr.27;
- raportul compartimentului de specialitate, înregistrat sub nr.1091/19.01.2023;
[bookmark: _GoBack]- Hotărârea Consiliului Local nr. 13/10.02.2009  privind aprobarea Inventarului bunurilor care alcătuiesc domeniul public al orașului Boldești-Scăeni, cu modificările şi completările ulterioare;
- dispoziţiile art. 308 şi 309 din OUG nr. 57/2019 privind Codul administrativ; 
- extrasul de Carte Funciară  pentru numărul cadastral 23747;
- avizul Administrației Naționale a Rezervelor de Stat și Probleme Speciale nr. 3948PS/ 22.12.2022;
         - avizul secretarului general, înregistrat sub nr. 1092/19.01.2023;
- avizul comisiei de specialitate nr. 2 - administrarea domeniului public şi privat, gestionarea serviciilor de interes local;	
În temeiul prevederilor art. 129, alin.(2) lit. c) şi alin.(6), lit. a), art. 139 alin. (1) şi alin.(3), lit. g şi ale art. 196, alin. (1) lit. a) din O.U.G. nr. 57/2019 privind Codul administrativ,
 
	Consiliul Local al oraşului Boldeşti-Scăeni, întrunit în şedinţa publică ordinară în data de 30.01.2023, adoptă prezenta hotărâre:

Art.1. Se aprobă Studiul de oportunitate privind concesionarea prin licitaţie publică a imobilului situat pe strada Bucovului, nr.27, având numărul cadastral 23747, conform anexei, care face parte integrantă din prezenta hotărâre. 
	Art.2. În vederea elaborării Caietului de sarcini şi întocmirii Documentaţiei de atribuire pentru concesionarea terenului se constituie o comisie în următoarea componenţă:
- Dincă Ionuț Florin – viceprimar - președinte
  -  Moraru Mariana - inspector - secretar
  -  Mateșan Valeria - membru      
 Art.3. Prezenta hotărâre se comunică Serviciului patrimoniu local și monitorizare servicii publice şi Serviciului urbanism, amenajarea teritoriului, programe, achiziţii publice, proiecte, cadastru, control comercial şi transport local  şi membrilor comisiei prevăzute la art. 2 şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.
    
           PREŞEDINTE DE ŞEDINŢĂ,                                        
               CĂRPUȘOR SANDA
CONTRASEMNEAZĂ
                                                                                 SECRETAR GENERAL,
                                                                                TUDOR FLORINA NELI
Boldeşti-Scăeni, 30.01.2023
Nr.  24


R O M A N I A
JUDEŢUL  PRAHOVA
ORAŞUL BOLDEŞTI - SCĂENI        
CONSILIUL  LOCAL
Nr. 1092/19.01.2023


A  V  I  Z
===========
- asupra proiectului de hotărâre pentru aprobarea Studiului de oportunitate privind concesionarea prin licitație publică  a unui imobil situat pe strada Bucovului, nr.27

Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre pentru aprobarea Studiului de oportunitate privind concesionarea prin licitatie publica  a unui imobil situat pe strada Bucovului, nr.27, am constatat următoarele :
Potrivit art. 108, lit. b) din OUG nr. 57/2019 privind Codul administrativ, Consiliile locale şi consiliile judeţene hotărăsc, în condiţiile prevăzute în partea a V-a a Codului administrativ, ca bunurile ce aparţin domeniului public sau privat, local sau judeţean, după caz, să fie concesionate.
Iniţiativa concesionării trebuie să aibă la bază efectuarea unui studiu de oportunitate întocmit potrivit art. 308 alin. (4) din OUG nr. 57/2019 privind Codul administrativ, studiu aprobat de către concedent prin hotărâre.	
Faţă de cele de mai sus şi în conformitate cu prevederile art. 243, alin. (1)  lit. a) din OUG nr. 57/2019 privind Codul administrativ, avizez favorabil acest proiect.



SECRETAR GENERAL,
Tudor Florina Neli



















ANEXA la HCL nr.24/30.01.2023
                                                         
STUDIU DE OPORTUNITATE
Privind concesionarea prin licitație publică  a unui imobil situat pe strada Bucovului, nr. 27

I. DESCRIEREA ȘI IDENTIFICAREA BUNULUI CE URMEAZĂ A FI CONCESIONAT

Obiectul concesiunii îl constituie imobilul compus dintr-un teren  în suprafață de 1308 mp și constructii cu suprafața construită de 559 mp. 
 Imobilul este situat în orașul Boldești-Scăeni, strada Bucovului, nr.27, Tarlaua 40, Cc 1894, având NC 23747, și face parte din domeniul public al Orașului Boldești-Scăeni conform HCL nr.13/10.02.2009 cu modificările și completările ulterioare.
Conform Certificatului de urbanism nr. 07/12.01.2023 terenul are categoria de folosință curți construcții, construcțiile pot avea destinații de instituții publice și servicii de interes general – subzonă prestări servicii. Terenul este situat în intravilanul orașului Boldești-Scăeni, are acces din strada Bucovului, are branșamente la utilități, este racordat la electricitate, apă, gaze naturale și împrejmuit parțial cu gard soclu, stâlpi fier și boiuri din plasă.
 Obiectivul concesionǎrii îl reprezintă desfăşurarea unor activități de asistență medicală specializată
II. MOTIVELE DE ORDIN ECONOMIC, SOCIAL ŞI DE MEDIU CARE JUSTIFICĂ REALIZAREA CONCESIUNII

1. Motive economico-financiare
Prin concesionarea acestui teren, concedentul urmăreşte:
  - exploatarea eficientă a imobilului concesionat; 
  - impactul economic generat de promovarea imaginii zonei și implicit a orașului precum și oferirea  unor sevicii de calitate către cetățeni;
      - administrarea eficientă a domeniului public şi privat al orașului Boldești-Scăeni, în vederea  atragerii de venituri suplimentare la bugetul local;
      - posibilitatea dezvoltării zonei și îmbunătățirea nivelului de trai al locuitorilor orașului.
Prin concesionare se va încasa o redevenţă și se va achita impozitul pe teren, toate aceste sume se vor constitui în venit la bugetul local.

2.Motive sociale
Prin concesionarea acestui teren, concesionarul va fi obligat sǎ amenajeze și să utilizeze construcțiile existente și să angajeze forţǎ de muncǎ de pe  raza localitǎţii, în principal din rândul şomerilor şi a celor ce beneficiazǎ de prevederile Legii nr.416/2001. Numai în cazul în care concesionarul nu gǎseşte specialişti din rândul cetǎţenilor oraşului Boldeşti-Scǎeni are dreptul sǎ angajeze din alte localitǎţi. 

3.Motive de mediu
 Prin concesionarea acestui imobil se urmărește crearea unui aspect plăcut în zonă și păstrarea curățeniei. La momentul actual imobilul este neîngrijit.
	


III. NIVELUL MINIM  AL REDEVENȚEI
 
      Preţul minim de pornire a licitaţiei, stabilit in urma intocmirii Raportului de evaluare de catre  evaluator autorizat ANEVAR , Ene Constanta, este de 211.100 euro, echivalentul a 1.041.000 lei la cursul valutar de la data emiterii raportului, 16.01.2023.
	Nivelul redevenţei de pornire a licitației, va fi stabilit ținând cont de prevederile art. 307, alin.(5), din OUG nr.57/2019 privind Codul administrativ și anume:
a) Proporționalitatea redevenței cu beneficiile obținute din exploatarea bunului de către concesionar; 
b)Valoarea de piață a bunului care face obiectul concesiunii;
c) Corelarea redevenței cu durata concesiunii.
In ipoteza recuperării valorii de piața în 25 de ani rezulta: 211.100 euro/25 ani= 8.440euro/ an redevență.
	
IV.PROCEDURA UTILIZATĂ  PENTRU  ATRIBUIREA  CONTRACTULUI DE   CONCESIUNE  ȘI  JUSTIFICAREA  ALEGERII  PROCEDURII

 	Conform art.312, alin. (1) din OUG nr.57/2019 privind Codul administrativ, atribuirea se va face prin licitaţie publică.
În baza Studiului de oportunitate, concedentul elaborează Caietul de sarcini şi Documentația de atribuire în vederea organizării licitației. 

V.DURATA  ESTIMATĂ  A  CONCESIUNII  
Durata propusă pentru concesiune este de 25 ani, cu posibilitatea  prelungirii conform legii.  

VI. TERMENUL PREVIZIBIL PENTRU REALIZAREA PROCEDURII DE CONCESIUNE
	Licitaţia  pentru atribuirea contractului de concesiune se va desfǎşura în cursul semestrului I al anului 2023.


Întocmit,
Nedelcu Mariana















Nr.1090/19.01.2023

REFERAT DE APROBARE 


     	Subsemnatul Bucuroiu Constantin, primar al Orașului Boldești-Scăeni, supun spre analiza și aprobarea Consiliului Local ,,Proiectul de hotărâre   pentru  aprobarea Studiului de oportunitate  pentru concesionarea prin licitație publică  a unui imobil situat pe strada Bucovului, nr. 27’’ 
În baza OUG nr. 57/2019 privind Codul Administrativ, văzând cererea d-lui  Matei Bogdan Ionut administrator al CENTRULUI MEDICAL ADAM înregistrată cu nr. 20799/03.11.2022, prin care acesta își exprimă intenția de a concesiona imobilul situat pe strada Bucovului, nr.27, vă prezint următoarele:
   - imobilul supus concesionării este situat în intravilanul orașului Boldești-Scăeni și face parte din domeniul public al orașului Boldești-Scăeni conform HCL nr. 13/10.09.2009;
           - este situat pe strada Bocovului, nr.27, județul Prahova;
       - conform PUG al orasului Boldesti-Scaeni terenul este situat în  zona pentru instituții publice și servicii de interes general – subzonă prestări servicii.
 - Administrația Națională a Rezervelor de Stat și Probleme Speciale a emis avizul nr. 3948PS/ 22.12.2022;
       - pentru concesionarea imobilului este necesară aprobarea în prealabil a Studiului  de oportunitate de către Consiliul local;
       - dupa aprobarea Raportului de oportunitate se va întocmi Documentația de atribuire în baza căreia se va organiza licitația publică pentru concesionarea imobilului.

        Față de cele prezentate, propun următoarele:
           - aprobarea  Studiului de oportunitate în vederea concesionării  prin licitaţie publică a  imobilului situat pe strada Bucovului, nr.27, aparținând domeniului public al orașului Boldești-Scăeni.

În speranța aprobării,vă mulțumesc anticipat!


PRIMAR,
BUCUROIU CONSTANTIN






Consiliului Local al Orașului Boldești-Scăeni






Nr. 1091/19.01.2023



RAPORT DE SPECIALITATE



     	Subsemnata Nedelcu Mariana, Șef Serviciu Patrimoniu Local și Monitorizare Servicii Publice din cadrul Primăriei orașului Boldești-Scăeni, analizând ,,Proiectul de hotărâre   pentru  aprobarea Studiului de oportunitate  pentru concesionarea prin licitație publică  a unui imobil situat pe strada Bucovului, nr.27’’ am constatat următoarele:
    -  văzând cererea d-lui  Matei Bogdan-Ionut, administrator al Centrului Medical ADAM,  înregistrată cu nr. 20799/03.11.2022, prin care își exprimă intenția de a concesiona imobilul situat pe strada Bucovului, nr.27;
   - potrivit evidențelor noastre, pe strada Bucovului, nr.27 există un imobil cu numărul cadastral 23747, compus din teren cu suprafața de 1308 mp și construcții cu suprafața construită de 559 mp, acestea  făcând parte din domeniul public al Orașului Boldești-Scăeni conform HCL nr.13/10.02.2009;
        - imobilul este racordat la utilități:  apă, gaze și energie electrică;
        - configurația terenului se regăsește în planșă, iar datele de identificare în Anexa la Proiectul de hotărâre;
        - conform avizului Administrației Naționale a Rezervelor de Stat și Probleme Speciale nr. 3948PS/ 22.12.2022, imobilul ce face obiectul concesiunii nu se încadrează în infrastructura sistemului național de apărare;
        - după aprobarea Studiului de oportunitate va fi întocmit Caietul de sarcini şi  Documentația de atribuire a contractului de concesiune pentru acest imobil.
       Față de cele menționate mai sus, consider că inițierea acestui Proiect de hotărâre este necesară și oportună.

  

                                                           Întocmit,
                                                    Nedelcu Mariana
















                         

ANEXA
 LA STUDIUL DE OPORTUNITATE




Cu datele de identificare ale imobilului
ce urmează a fi concesionat prin licitație publică, situat pe strada Bucovului, nr.27

	Nr. crt
	Denumire bun
	Adresa
	Caracteristici tehnico- economice

	1
	Imobil: teren și clădiri
	Strada Bucovului, nr.27
	1. Teren intravilan în suprafață de 1308 mp, situat în T 40, Cc 1894, Nr.Cad.  23747, CF 23747, racordat la apă, gaze și energie electrică, 
2. Construcții cu Sc= 559 mp Vecinătăți:
· La Nord- proprietate publică (strada Crinilor) Nr. Cad 23862
· La Sud si Est- proprietăți particulare
· La Vest- proprietate publică (strada Bucovului)







Întocmit,
Nedelcu Mariana
